da en da nl ca da da da es da da da da da da da da da da da nb da da da en da en en da da da da da de da da da da da da da da da da da da da nl da en da da es nl da
Byggeboxen kommer til Horsens | DI Sydøstjylland
2.9.2022 07:22:07 CEST | DI Sydøstjylland
Nu kan eleverne i 4. til 7. klasse i Horsens og Hedensted følge byggeriet af håndværkskollegiet i Horsens som en del af undervisningen. DI Sydøstjylland glæder sig til at vise håndværksfagene frem og give de unge et indblik i, hvad de kan bruge folkeskolens fag til i byggebranchen
Pressefoto: Byggevirksomheden CASA har sagt ja til at levere skurvogne til eleverne samt stå for rundvisninger på byggepladsen ved Håndværkskollegiet
Hvad er der i en værktøjskasse? Hvad bruger man de forskellige værktøjer til? Og hvordan bygger man egentlig et kæmpestort kollegie? Det og meget mere får elever i 4. til 7. klasse i Horsens og Hedensted mulighed for at få et indblik i, når Dansk Industri flytter Byggeboxen til Horsens.
Det er Fonden for Håndværkskollegier, der på basis af uddelinger fra BRFfonden står bag opførelsen af håndværkskollegiet, hvor håndværkerlærlinge både kan bo og dygtiggøre sig. BRFfonden ønsker med Håndværkskollegiet i Horsens at medvirke til at øge prestigen ved - og tilgangen til håndværksfagene.
- Eleverne får et indblik i alt fra pilotering til elektricitet og tømmerarbejde. Hele byggeprocessen og dermed også alle de mange fag, som er en del af en byggeproces, bliver en del af undervisningsforløbet. I dag handler det at bygge om meget mere end mørtel og mursten. Vi bruger jo både Ipads, virtual reality og droner i vores daglige arbejde, og det er der desværre rigtig mange, som slet ikke ved. Derfor håber jeg, at rigtig mange folkeskoler i Horsens og Hedensted vil melde sig til og give deres elever mulighed for at komme ud i virkeligheden, siger bestyrelsesmedlem i DI Sydøstjylland Jens Arne Pedersen, der selv driver håndværksvirksomhed i Horsens.
I øjeblikket er der opstillet en Byggebox i forbindelse med byggeriet af den nye bydel Helheden lidt udenfor Aarhus og nu altså også i forbindelse med byggeriet af Håndværkskollegiet i Horsens. I første omgang skal Byggeboxen blive i Horsens indtil byggeriet afsluttes i slutningen af 2023.
- Der bygges virkelig meget i både Horsens og Hedensted i de her år. Vi har mange byggevirksomheder i lokalområdet, branchen skaber mange lokale arbejdspladser, og byggefagene er populære uddannelser på Learnmark. Faktisk er der brug for endnu flere medarbejdere til bygge- og anlægsbranchen, så vi skal gerne have endnu flere til at gå den vej. Byggeriet af håndværkskollegiet er en oplagt mulighed for netop at invitere folkeskolens elever ind i byggeriet af noget, som de selv kan søge ind på, hvis de vælger den vej, siger bestyrelsesmedlem i DI Sydøstjylland Jens Arne Pedersen og tilføjer:
- Jeg er meget glad for den opbakning til projektet, der er lokalt fra både CASA, VIA University College Horsens, Learnmark Horsens og Horsens Kommune. Det er endnu et eksempel på, at vi her i Sydøstjylland er gode til at stå sammen og få ting til at ske.
Der vil være en officiel indvielse af Byggeboxen den 21. september 2022, hvor elever fra 6b. på Stensballeskolen vil indvie faciliteterne og starte deres undervisningsforløb.
Bestyrelsesmedlem for DI Sydøstjylland Jens Arne Pedersen, telefon 40 81 28 81
Regional konsulent i DI Sydøstjylland Anette Sørensen, telefon 30 36 02 65
Pressefoto: Byggevirksomheden CASA har sagt ja til at levere skurvogne til eleverne samt stå for rundvisninger på byggepladsen ved Håndværkskollegiet
Pressefoto: Eleverne kan komme helt tæt på byggeriet af Håndværkskollegiet i Horsens
Læs mere om Byggeboxen her
Information om DI Sydøstjylland
Følg pressemeddelelser fra DI Sydøstjylland
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Sydøstjylland
Erhvervsvenligheden falder i Hedensted, Odder og Horsens6.9.2022 19:30:00 CEST | Pressemeddelelse
Odder og Hedensted er stadig i top ti over Danmarks mest erhvervsvenlige kommuner, og Horsens ligger i top-30. Flotte resultater, men alle tre kommuner taber terræn i DI’s årlige analyse. ”Kommunerne ligger stadig i et erhvervsvenligt smørhul, men konkurrencen er hård, så kommunerne skal hele tiden gøre sig umage, hvis de vil være blandt de mest erhvervsvenlige,” lyder det fra DI Sydøstjylland
Johannes Saugbjerg genvalgt som formand for DI Sydøstjylland5.5.2022 08:00:00 CEST | Pressemeddelelse
De lokale virksomheder i Sydøstjylland har fået endnu en repræsentant for byggeriet og en fra fødevareindustrien i bestyrelsen. Vola-direktør Johannes Saugbjerg fortsætter på posten som formand for DI Sydøstjyllands 602 lokale medlemmer.
Elektriker fuld af gå-på-mod får DI Sydøstjyllands LærlingePris 20225.5.2022 06:00:00 CEST | Pressemeddelelse
På trods af udfordringer med stress og depression er det lykkes elektrikerlærling hos VS Automatic Alex Mørch Holm at kæmpe sig tilbage på rette spor, og han kan snart kalde sig færdiguddannet elektriker. Hans gå-på-mod, dygtighed og daglige engagement er årsagen til, at han modtager DI Sydøstjyllands LærlingePris 2022
Antallet af ubrugte studenterhuer fra Sydøstjylland stiger12.4.2022 05:00:00 CEST | Pressemeddelelse
Over 14 procent af de unge fra Horsens, Hedensted og Odder, der tog en studentereksamen i 2015, var efter fem år endnu ikke i gang med eller havde gennemført en uddannelse. Tendensen er stigende, viser nye tal. Det er den helt forkerte udvikling, mener DI Sydøstjylland, der opfordrer de unge til at se mod erhvervsuddannelserne, hvor der nærmest er jobgaranti.
Lokal tømrermester er nyt medlem af Learnmark Horsens’ bestyrelse6.4.2022 07:00:00 CEST | Pressemeddelelse
Tømrermester ved Bytømreren Service A/S i Horsens, Jens Arne Pedersen, er nyt medlem af Learnmark Horsens’ bestyrelse. Han kommer med en baggrund som selvstændig tømrermester og mange års organisationsarbejde i DI Byggeri, og han har stor interesse for uddannelse og lærlinge.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022